มีอะไรกับแฟนครั้งแรกค่ะแต่ไม่ได้ป้องกันสอดใส่แต่ไม่นานหลั่งนอกหลังจากนั้นไม่ถึง1ชม.กินยาคุมฉุกเฉินชนิด1เม็ดค่ะ(วันที่27กค.)พอตี4ของอีกวันกินอีกค่ะชนิด1เม็ดเหมือนกันเป็นคนน้ำหนักเกินเกณฑ์ด้วยค่ะรอบเดือนมาไม่ค่อยตรงกันซักเดือนตอนเดือนมิ.ย.ประจำเดือนไม่มาค่ะแต่มา5กค.ตอนนั้นไม่เคยมีอะไรเลยไม่คิดมากพอถึงวันนี้35-36วันแล้วแต่ประจำเดือนยัฃไม่มามีโอกาสท้องมั้ยคะ😅
สวัสดีค่ะ การมีเพศสัมพันธ์โดยใช้วิธีการหลั่งนอกนั้น จะมีโอกาสตั้งครรภ์ได้ประมาณ 4%-22% แต่หากได้ทานยาคุมฉุกเฉินไป โดยทานภายใน 1 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ค่ะ ทั้งนี้ หากเป็นชนิดที่มี 1 เม็ดใน 1 แผง ไม่จำเป็นต้องทานซ้ำไปอีกเม็ดค่ะ เพราะไม่ได้ช่วยเพิ่มประสิทธิภาพในการป้องกันการตั้งครรภ์ แต่จะทำให้ได้รับผลข้างเคียงเพิ่มโดยไม่จำเป็นค่ะส่วนการที่ประจำเดือนยังไม่มา อาจเกิดจากผลของยาคุมฉุกเฉินได้ หรืออาจเกิดจากมีปัจจัยอื่นๆ ร่วม เช่น การที่มีน้ำหนักตัวมาก การมีความเครียด ทำงานหนัก พักผ่อนน้อย เป็นต้น แนะนำควรรอประจำเดือนต่อไปก่อน ประจำเดือนก็น่าจะมาในที่สุดค่ะ อย่างไรก็ตาม แนะนำควรลองตรวจหาการตั้งครรภ์ดูด้วยค่ะ หากตรวจไม่พบ ก็จะไม่ต้องกังวลด้วยค่ะ